সাউথ পার্ক স্ট্রিট সেমিট্রি

সাউথ পার্ক স্ট্রিট সেমিট্রি হল কলকাতার একটি খ্রিস্টান কবরখানা। এটি মাদার টেরিজা সরণিতে অবস্থিত। মাদার টেরিজা সরণির আদি নাম "পার্ক স্ট্রিট"। সেই অনুসারেই এই কবরখানাটির নামকরণ করা হয়েছিল। উল্লেখ্য, এই কবরখানার অবস্থানের জন্য পার্ক স্ট্রিটেরও আদি নাম ছিল "বেরিয়াল গ্রাউন্ড রোড"। পার্ক স্ট্রিট সেমিট্রি হল বিশ্বের প্রাচীনতম নন-চার্চ সেমিট্রিগুলির একটি। ঊনবিংশ শতাব্দীতে সম্ভবত এটিই ছিল ইউরোপ ও মার্কিন যুক্তরাষ্ট্রের বাইরে বিশ্বের বৃহত্তম খ্রিস্টান কবরখানা। সাউথ পার্ক স্ট্রিট সেমিট্রি চালু হয়েছিল ১৭৬৭ সালে। এই কবরখানার জমিখণ্ডটি আগে ছিল জলাভূমি এলাকা। ১৮৩০ সাল পর্যন্ত এটি ব্যবহার করা হয়েছিল। এখন আর্কিওলজিক্যাল সার্ভে অফ ইন্ডিয়া (এএসআই) এটির রক্ষনাবেক্ষণ করে। শহরের প্রাণকেন্দ্রে অবস্থিত পুরনো কবরখানাটির উপর থেকে চাপ কমাতে এই কবরখানাটি চালু হয়। কবরখানার সামনের রাস্তাটির নাম রাখা হয়েছিল “বেরিয়াল গ্রাউন্ড রোড”। পরে নাম পাল্টে রাখা হয় “পার্ক স্ট্রিট”। ১৭৮৫ সালে কবরখানাটি পার্ক স্ট্রিটের উত্তর অংশ পর্যন্ত প্রসারিত করা হয়। ১৮৪০ সালে লোয়ার সার্কুলার রোডের (অধুনা আচার্য জগদীশচন্দ্র বসু রোড) পূর্ব অংশে একটি বড়ো কবরখানা চালু হয়। ১৭৯০ সাল থেকে ইউরোপীয়রা আর এই কবরখানা খুব একটা ব্যবহার করত না। তাই কবরখানার প্রধান ফটকের পাশে শ্বেতপাথরের ফলকে লেখা আছে, “সাউথ পার্ক স্ট্রিট, ওপেনড: ১৭৬৭, ক্লোজড: ১৭৯০” (“সাউথ পার্ক স্ট্রিট, চালু হয়: ১৭৬৭, বন্ধ হয়: ১৭৯০”।)। গোরস্থানে সাবধান চলচ্চিত্রটির শ্যুটিং এই কবরখানায় হয়েছিল। ছবিটি সত্যজিৎ রায়ের উপন্যাস অবলম্বনে তৈরি। রোজ আইলমার (মৃত্যু ১৮০০) এলিজাবেথ বারওয়েল (মৃত্যু ১৭৭৯) জর্জ বোগল (১৭৪৬-১৭৮১), কূটনীতিক লেফটেন্যান্ট-জেনারেল স্যার জন ক্লেভারিং (আনু. ১৭২২-১৭৭৭), সেনা কর্মকর্তা অগাস্টাস ক্লিভল্যান্ড (মৃত্যু ১৭৮৪), ঔপনিবেশিক প্রশাসক ক্যাপ্টেন এডওয়ার্ড কুক, (১৭৭২-১৭৯৯), রয়্যাল নেভির অফিসার হেনরি লুই ভিভিয়ান ডিরোজিও (১৮০৯-১৮৩১), শিক্ষক এবং কবি স্যার এলিজা ইম্পে (১৭৩২-১৮০৯), বিচারক[সন্দেহপূর্ণ – আলোচনা] স্যার উইলিয়াম জোন্স (১৭৪৬-১৭৯৪), ভারতবিদ, এশিয়াটিক সোসাইটির প্রতিষ্ঠাতা কর্নেল রবার্ট কিড (১৭৪৬-১৭৯৩), উদ্ভিদবিদ লে. কর্নেল কলিন ম্যাকেঞ্জি (১৭৫৪-১৮২১), ভারতের সার্ভেয়ার জেনারেল স্যার জন হ্যাডলি ডি'অয়লি, ৬ষ্ঠ ব্যারোনেট (১৭৫৪-১৮১৮), রাজনীতিবিদ মেজর-জেনারেল চার্লস স্টুয়ার্ট (1758-1828), সেনা অফিসার এবং ইন্দোফাইল যিনি "হিন্দু স্টুয়ার্ট" নামে সুপরিচিত ইংরেজি ঔপন্যাসিক চার্লস ডিকেন্সের ছেলে ওয়াল্টার ল্যান্ডর ডিকেন্স। তাকে প্রাথমিকভাবে ভবানীপুর যুদ্ধ কবরস্থানে সমাহিত করা হয় এবং পরে সমাধি পাথরটি ১৯৮৭ সালে এখানে স্থানান্তরিত করা হয়। প্রায় সমস্ত স্মৃতিসৌধগুলি স্থাপত্যগতভাবে চিত্তাকর্ষক এবং দ্রুপদি বিবরণ এবং ভাস্কর্য সহকারে পরিপূর্ণ। মৃত ব্যক্তিদের এপিটাফে উল্লিখিত আকর্ষণীয় পেশাগুলির মধ্যে রয়েছে: গবাদি পশু পালনকারী, জেল-রক্ষক, রূপাকার, স্কুলশিক্ষক, স্থপতি, অনুবাদক, লিভারি, মুদ্রণকারী, হেড টাইড-ওয়েটার, পার্ক সুপারিনটেনডেন্ট, কুপার, পোস্টমাস্টার এবং সার্জন। ৩৬৩ নং কবরের এপিটাফে শুধু লেখা আছে “আ ভারচুয়াস মাদার (ডাইড ১৮২৫)”। এই কবরে সমাধিস্থ ব্যক্তির কোনো নামের উল্লেখ পাওয়া যায় না। কবরগুলিতে গথিক স্থাপত্য ও ইন্দো-সারাসেনীয় শৈলীর মিশ্রণ দেখা যায়। ইন্দো-সারাসেনীয় শৈলীর কবরগুলির মধ্যে একটি কবর হিন্দু পঞ্চরত্ন ও রেখ দেউল স্থাপত্যের সংমিশ্রণে নির্মিত। শুধু তাই নয় কবরের সামনের কালো ব্যাসাল্টের খোদাইলিপি থেকে সমাধিস্থ ব্যক্তির হিন্দুধর্ম-প্রীতির কথাও জানা যায়। একটি সুপরিচিত ব্যবসায়ী পরিবার কবরস্থানটিকে একটি শিল্পকেন্দ্রে পরিণত করতে চেয়েছিল। ১৯৮৪ সালে এই জন্য কবর ভাঙ্গার কাজ শুরু হয়, তবে পরে কলকাতা হাইকোর্ট হস্তক্ষেপ করে এবং নির্মাণ কাজ বন্ধ করার আদেশ জারি করে। তা সত্ত্বেও, ততক্ষণে কবরখানার যথেষ্ট ক্ষয়ক্ষতি হয় এবং অনেক কবর হারিয়ে যায়। চার্লস স্টুয়ার্টের কবর ধ্বংস করা হয় (এবং পরে পুনরুদ্ধার করা হয়েছিল) এবং ডিরোজিওর কবর ভেঙে ফেলার কাজ শুরু হয়েছিল, তবে তখন, কলকাতা হাইকোর্ট পরবর্তী নির্মাণ কাজ বন্ধ করার আদেশ জারি করে। সাবেক নর্থ পার্ক স্ট্রিট সেমিট্রির জায়গায় এখন দাঁড়িয়ে আছে অ্যাসেম্বলি অফ গড চার্চ স্কুল ও মার্সি হাসপাতাল। এখানে একটিমাত্র কবর সাবেক সমাধিক্ষেত্রটির স্মৃতি বহন করছে। লোয়ার সার্কুলার রোড কবরখানাটি এখনও ব্যবহারযোগ্য। তবে এখানে স্থাপত্যের সংখ্যা অনেক কম। সাউথ পার্ক স্ট্রিট সেমিট্রি প্রধান ফটক কবরখানার নাম নির্দেশক শ্বেতপাথরের ফলক কবরখানার ভিতরকার প্যাভিলিয়ন সমাধিসৌধ চার্লস হিন্দু স্টুয়ার্টের সমাধি সমাধিসৌধের সারি "Here lies Hindoo Stuart: Inside the 250-year-old Park Street cemetery"। দ্য ইন্ডিয়ান এক্সপ্রেস (ইংরেজি ভাষায়)। ২০১৮-০১-২৮। সংগ্রহের তারিখ ২০২০-০৫-২৩।  Chadha, Ashish (২০০৬-১১-০১)। "Ambivalent Heritage: Between Affect and Ideology in a Colonial Cemetery" (ইংরেজি ভাষায়): 339–363। আইএসএসএন 1359-1835। ডিওআই:10.1177/1359183506068809।  "Here lies Hindoo Stuart: Inside the 250-year-old Park Street cemetery"। দ্য ইন্ডিয়ান এক্সপ্রেস (ইংরেজি ভাষায়)। ২০১৮-০১-২৮। সংগ্রহের তারিখ ২০২০-০৫-২৩।  "Here lies Hindoo Stuart: Inside the 250-year-old Park Street cemetery"। দ্য ইন্ডিয়ান এক্সপ্রেস (ইংরেজি ভাষায়)। ২০১৮-০১-২৮। সংগ্রহের তারিখ ২০২০-০৫-২৩।  The South Park Street Cemetery, Calcutta, published by the Association for the Preservation of Historical Cemeteries in India, 5th ed. (2009) উইকিমিডিয়া কমন্সে সাউথ পার্ক স্ট্রিট সেমিট্রি সংক্রান্ত মিডিয়া রয়েছে।